**คำจำกัดความ**

|  |  |  |
| --- | --- | --- |
| **กฎหมายหลักทรัพย์** | หมายถึง | พ.ร.บ. หลักทรัพย์ฯ พ.ร.บ. ทรัสต์ฯ ประกาศคณะกรรมการ ก.ล.ต. ประกาศคณะกรรมการกำกับตลาดทุน ประกาศสำนักงาน ก.ล.ต. รวมถึงหนังสือเวียน หนังสือผ่อนผัน หนังสือซักซ้อมความเข้าใจ หนังสืออนุญาต กฎ ระเบียบ ข้อบังคับ  และ/หรือ เอกสารอื่นใดที่มีผลใช้บังคับตามกฎหมายที่ออกโดยอาศัยอำนาจตามพ.ร.บ. หลักทรัพย์ฯ และ/หรือ พ.ร.บ. ทรัสต์ฯ และ/หรือ กฎหมายอื่นใดที่เกี่ยวข้อง ทั้งที่มีอยู่ในปัจจุบัน  และที่ได้มีการแก้ไขเพิ่มเติม |
| **กองทรัสต์** หรือ **กองทรัสต์ ISSARA** หรือ **ISSARA** | หมายถึง | ทรัสต์เพื่อการลงทุนในอสังหาริมทรัพย์อิสสระ (ISSARA Real Estate Investment Trust) |
| **กองทุนรวม** หรือ **กองทุนรวม BKKCP** หรือ **BKKCP** | หมายถึง | กองทุนรวมอสังหาริมทรัพย์บางกอก (Bangkok Commercial Property Fund) |
| **กลุ่มบุคคลเดียวกัน** | หมายถึง | บุคคลที่มีความสัมพันธ์ในลักษณะใดลักษณะหนึ่งหรือหลายลักษณะดังต่อไปนี้ ตามประกาศที่ ทจ. 49/2555  (1) คู่สมรสและบุตรที่ยังไม่บรรลุนิติภาวะ  (2) นิติบุคคล และผู้ถือหุ้นหรือผู้เป็นหุ้นส่วนของนิติบุคคลนั้นซึ่งถือหุ้น หรือเป็นหุ้นส่วนในนิติบุคคลดังกล่าวไม่ว่าทางตรงหรือทางอ้อมเกินกว่าร้อยละ 50 ของจำนวนหุ้นที่จำหน่ายได้แล้วทั้งหมดหรือความเป็นหุ้นส่วนทั้งหมด  (3) กองทุนส่วนบุคคลของบุคคลตาม (1) หรือ (2) แต่ทั้งนี้ มิให้รวมถึงกองทุนสำรองเลี้ยงชีพ  ทั้งนี้ ให้รวมถึงบุคคลที่มีลักษณะตามประกาศที่ ทจ. 49/2555 หรือประกาศอื่นใดที่ใช้แทน หากประกาศดังกล่าวมีการแก้ไขเปลี่ยนแปลงในอนาคต |
| **การประเมินมูลค่า** | หมายถึง | การคำนวณมูลค่าอสังหาริมทรัพย์หรือสิทธิการเช่า หรือเช่าช่วงอสังหาริมทรัพย์ของกองทรัสต์เพื่อวัตถุประสงค์สาธารณะ ในการเปิดเผยข้อมูลต่อประชาชน โดยเป็นการประเมินอย่างเต็มรูปแบบ ซึ่งต้องมีการตรวจสอบเอกสารสิทธิ ข้อจำกัดสิทธิครอบครองในทรัพย์สิน เงื่อนไขและข้อจำกัดทางกฎหมาย ข้อจำกัดอื่นของการใช้ประโยชน์ รายละเอียดการใช้ประโยชน์ในปัจจุบัน และรายละเอียดอื่นที่เกี่ยวข้องรวมทั้งการสำรวจทรัพย์สินตามสภาพที่เป็นอยู่ |
| **การสอบทานการประเมินมูลค่า** | หมายถึง | การเสนอความเห็นเกี่ยวกับมูลค่าอสังหาริมทรัพย์ หรือสิทธิ การเช่าหรือเช่าช่วงอสังหาริมทรัพย์ของกองทรัสต์ โดยมิได้มีการสำรวจทรัพย์สิน |
| **การบริหารอสังหาริมทรัพย์** | หมายถึง | การดูแลรักษาให้อสังหาริมทรัพย์ของกองทรัสต์อยู่ในสภาพที่ดีและพร้อมที่จะใช้ในการจัดหาผลประโยชน์ได้ตลอดเวลา ตลอดจนการจัดหาผลประโยชน์จากอสังหาริมทรัพย์ดังกล่าวด้วยตามที่ประกาศคณะกรรมการ ก.ล.ต. และคณะกรรมการกำกับตลาดทุน กำหนด รวมทั้งการบริหารอสังหาริมทรัพย์ตามที่กฎหมายหลักทรัพย์กำหนดและ/หรือ กฎหมายอื่นใดที่เกี่ยวข้องกำหนด |
| **คณะกรรมการ ก.ล.ต.** | หมายถึง | คณะกรรมการกำกับหลักทรัพย์และตลาดหลักทรัพย์ตามกฎหมายว่าด้วยหลักทรัพย์และตลาดหลักทรัพย์ ซึ่งรวมถึงคณะกรรมการกำกับตลาดทุน |
| **ตลาดหลักทรัพย์** | หมายถึง | ตลาดหลักทรัพย์แห่งประเทศไทย |
| **ที่ปรึกษาทางการเงิน** | หมายถึง | บริษัท เอม อินฟินิท จำกัด |
| **ทรัพย์สินหลัก** | หมายถึง | ทรัพย์สินหลักที่กองทรัสต์สามารถลงทุนได้ตามหลักเกณฑ์ที่กำหนดในประกาศที่ ทจ.49/2555 และประกาศอื่นที่คณะกรรมการ ก.ล.ต. หรือสำนักงาน ก.ล.ต. จะประกาศกำหนดหรือแก้ไขเพิ่มเติม |
| **ทรัพย์สินที่กองทรัสต์จะเข้าลงทุน** | หมายถึง | 1. ทรัพย์สินหลักของกองทุนรวมที่กองทรัสต์จะรับโอน 2. ทรัพย์สินที่จะลงทุนเพิ่มเติม |
| **ทรัพย์สินหลักของกองทุนรวมที่กองทรัสต์จะรับโอน** | หมายถึง | 1. กรรมสิทธิ์ในห้องชุดสำหรับใช้เป็นสำนักงาน และห้องชุดพาณิชยกรรม จำนวน 24 ห้อง พื้นที่รวม 6,742.64 ตารางเมตร ในอาคารชาญอิสสระทาวเวอร์ 2. กรรมสิทธิ์ในห้องชุดสำหรับใช้เป็นสำนักงาน และห้องชุดพาณิชยกรรม จำนวน 136 ห้อง พื้นที่รวม 23,945.04  ตารางเมตร ในอาคารชาญอิสสระทาวเวอร์ 2 |
| **ทรัพย์สินที่จะลงทุนเพิ่มเติม** หรือ **ทรัพย์สินที่จะลงทุนเพิ่มเติมภายหลังการแปลงสภาพ** | หมายถึง | 1. กรรมสิทธิ์ในห้องชุดสำหรับใช้เป็นสำนักงาน และห้องชุด เพื่อการพาณิชยกรรมจำนวน 3 ห้อง พื้นที่รวม 322.89 ตารางเมตร จาก CID ในอาคารชาญอิสสระทาวเวอร์ 2. กรรมสิทธิ์ในห้องชุดสำหรับใช้เป็นสำนักงาน และห้องชุดเพื่อการพาณิชยกรรม จำนวน 29 ห้อง พื้นที่รวม 1,551.88 ตารางเมตรจาก CID และกรรมสิทธิ์ในห้องชุดสำหรับใช้เป็นสำนักงาน และห้องชุดเพื่อการพาณิชยกรรม จำนวน 3 ห้อง พื้นที่รวม 386.77 ตารางเมตร จาก CIV ในอาคาร ชาญอิสสระทาวเวอร์ 2 |
| **ทรัพย์สินและภาระของกองทุนรวม** | หมายถึง | ทรัพย์สินและภาระของกองทุนรวมที่จะโอนให้แก่กองทรัสต์ประกอบไปด้วย ทรัพย์สิน หนี้สินและความรับผิดของกองทุนรวม ณ วันโอนทรัพย์สินและภาระ (กล่าวคือ (1) ทรัพย์สิน และ สิทธิเรียกร้องของกองทุนรวมทั้งหมดที่กองทุนรวมมีอยู่ ณ วันโอนทรัพย์สินและภาระ และ (2) หนี้สิน หน้าที่ ความผูกพัน และความรับผิดของกองทุนรวมที่ยังไม่ถึงกำหนดชำระ ณ วันโอนทรัพย์สินและภาระ) โดยไม่รวมถึงรายการดังต่อไปนี้  (1) ทรัพย์สินหรือเงินที่กันไว้เพื่อการชำระหนี้  (2) เงินปันผลหรือเงินเฉลี่ยคืนจากการลดเงินทุนจดทะเบียนของกองทุนรวมซึ่งยังมิได้ชำระให้แก่ผู้ถือหน่วยลงทุนหรือบุคคลที่มีสิทธิได้รับเงินนั้น  (3) ค่าธรรมเนียมและค่าใช้จ่ายในการชำระบัญชีของกองทุนรวม |
| **ทรัสตี** | หมายถึง | บริษัทหลักทรัพย์จัดการกองทุน วรรณ จำกัด หรือบุคคลอื่นที่ได้รับมอบหมายให้ทำหน้าที่แทนตามสัญญาก่อตั้งทรัสต์ ทั้งนี้ ตามที่รับอนุญาตจากคณะกรรมการ ก.ล.ต. ให้ประกอบธุรกิจเป็นทรัสตีตาม พ.ร.บ. ทรัสต์ฯ |
| **ทุนชำระแล้ว** | หมายถึง | มูลค่ารวมของหน่วยทรัสต์ ISSARA ที่ชำระเต็มจำนวนแล้ว |
| **แบบแสดงรายการข้อมูล** | หมายถึง | แบบแสดงรายการข้อมูลการเสนอขายหลักทรัพย์ประเภทหน่วยทรัสต์ (แบบ 69-REIT (Conversion)) ฉบับนี้ |
| **แบบแสดงรายการข้อมูลประจำปีของกองทรัสต์** | หมายถึง | แบบแสดงรายการข้อมูลประจำปีของกองทรัสต์ (แบบ 56-REIT1) |
| **บุคคลที่เกี่ยวโยงกัน** | หมายถึง | บุคคลที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน |
| **บริษัทเจ้าของทรัพย์สิน** | หมายถึง | 1. บริษัท ชาญอิสสระ ดีเวล็อปเมนท์ จำกัด (มหาชน) 2. บริษัท ชาญอิสสระ วิภาพล จำกัด |
| **บริษัทในเครือ** | หมายถึง | บุคคลหรือนิติบุคคลใด ๆ ซึ่ง (ก) ควบคุมบุคคลหรือนิติบุคคลนั้น ไม่ว่าโดยตรงหรือโดยอ้อม หรือ (ข) ถูกควบคุมโดยบุคคลหรือนิติบุคคลนั้น ไม่ว่าโดยตรงหรือโดยอ้อม หรือ (ค) อยู่ภายใต้ การควบคุมเดียวกันกับบุคคลหรือนิติบุคคลนั้น ไม่ว่าโดยตรงหรือโดยอ้อม และ “ควบคุม” หมายถึง การมีอำนาจในการควบคุม กำหนด หรือชี้นำการบริหารจัดการและนโยบายของบุคคลหรือนิติบุคคลใด ๆ ไม่ว่าโดยทางตรงหรือทางอ้อม ไม่ว่าจะกระทำโดยผ่านความเป็นเจ้าของหุ้นที่มีสิทธิออกเสียงลงคะแนนเกินกว่าร้อยละ 50 ของหุ้นที่ออกและจำหน่ายแล้วทั้งหมดของบุคคลหรือนิติบุคคลนั้น ๆ โดยสัญญา หรือโดยวิธีการอื่นใด |
| **บริษัทประเมินมูลค่าทรัพย์สิน** | หมายถึง | บริษัทประเมินมูลค่าทรัพย์สินของกองทรัสต์ที่ได้รับการแต่งตั้งจากผู้ก่อตั้งทรัสต์และได้รับความเห็นชอบจากสำนักงาน ก.ล.ต. |
| **ประกาศที่ กร. 14/2555** | หมายถึง | ประกาศคณะกรรมการ ก.ล.ต. ที่ กร. 14/2555 เรื่อง หลักเกณฑ์เกี่ยวกับการเป็นผู้ก่อตั้งทรัสต์ และการเป็นทรัสตีของทรัสต์เพื่อการลงทุนในอสังหาริมทรัพย์ ลงวันที่ 20 พฤศจิกายน 2555 และ ที่ได้มีการแก้ไขเพิ่มเติม |
| **ประกาศที่ ทจ. 49/2555** | หมายถึง | ประกาศคณะกรรมการกำกับตลาดทุน ที่ ทจ. 49/2555 เรื่องการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ ลงวันที่ 21 พฤศจิกายน 2555 และที่ได้มีการแก้ไขเพิ่มเติม |
| **ประกาศที่ ทจ. 34/2559** | หมายถึง | ประกาศคณะกรรมการกำกับตลาดทุนที่ ทจ. 34/2559 เรื่อง การแปลงสภาพกองทุนรวมอสังหาริมทรัพย์ให้เป็นทรัสต์เพื่อการลงทุนในอสังหาริมทรัพย์ ลงวันที่ 11 สิงหาคม 2559 และที่ได้มีการแก้ไขเพิ่มเติม |
| **ประกาศที่ ทธ. 27/2559** | หมายถึง | ประกาศคณะกรรมการกำกับตลาดทุน ที่ ทธ. 27/2559 เรื่อง หลักเกณฑ์ เงื่อนไข และวิธีการในการจัดจำหน่ายหลักทรัพย์  ลงวันที่ 8 กรกฎาคม 2559 และที่ได้มีการแก้ไขเพิ่มเติม |
| **ประกาศที่ สช. 29/2555** | หมายถึง | ประกาศสำนักงาน ก.ล.ต. ที่ สช. 29/2555 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน ลงวันที่ 21 พฤศจิกายน 2555 และ ที่ได้มีการแก้ไขเพิ่มเติม |
| **ประกาศที่ สร. 26/2555** | หมายถึง | ประกาศสำนักงาน ก.ล.ต. ที่ สร. 26/2555 เรื่อง ข้อกำหนดเกี่ยวกับรายการและข้อความในสัญญาก่อตั้งทรัสต์ของทรัสต์เพื่อการลงทุนในอสังหาริมทรัพย์ ลงวันที่ 21 พฤศจิกายน 2555 และที่ได้มีการแก้ไขเพิ่มเติม |
| **ประกาศคณะกรรมการกำกับตลาดทุนที่ ทจ. 39/2559** | หมายถึง | ประกาศคณะกรรมการกำกับตลาดทุนที่ ทจ. 39/2559 เรื่อง การขออนุญาตและการอนุญาตให้เสนอขายหุ้นที่ออกใหม่ และที่ได้มีการแก้ไขเพิ่มเติม |
| **บริษัทจัดการ** หรือ **บลจ.วรรณ** หรือ **ONEAM** | หมายถึง | บริษัทหลักทรัพย์จัดการกองทุน วรรณ จำกัด |
| **บริษัทฯ** หรือ **ผู้จัดการกองทรัสต์** หรือ **CIRM** | หมายถึง | บริษัท ชาญอิสสระ รีท แมเนจเมนท์ จำกัด |
| **ผู้จัดจำหน่ายหน่วยทรัสต์** | หมายถึง | บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดจำหน่ายหลักทรัพย์ที่สามารถจัดจำหน่ายหน่วยทรัสต์ได้ |
| **ผู้ถือหุ้นรายใหญ่** | หมายถึง | บุคคลที่ถือหุ้นของนิติบุคคลใดไม่ว่าโดยทางตรงหรือทางอ้อมเกินกว่าร้อยละ 10 ของจำนวนหุ้นที่มีสิทธิออกเสียงทั้งหมดของนิติบุคคลนั้น |
| **ผู้เช่า** หรือ **ผู้เช่าพื้นที่** | หมายถึง | บุคคลที่เช่าเพื่อใช้ประโยชน์จากพื้นที่ที่เช่า โดยชำระค่าตอบแทนแก่กองทรัสต์เป็นค่าเช่าและ/หรือค่าบริการ (หากมี) |
| **ผู้บริหารอสังหาริมทรัพย์** | หมายถึง | นิติบุคคลที่ได้รับมอบหมายจากกองทรัสต์ หรือผู้จัดการกองทรัสต์ให้ทำหน้าที่บริหารหรือจัดหาผลประโยชน์จากทรัพย์สินหลักที่กองทรัสต์จะเข้าลงทุนตามที่ระบุไว้ในสัญญาก่อตั้งทรัสต์และสัญญาแต่งตั้งผู้บริหารอสังหาริมทรัพย์ |
| **ผู้รับประโยชน์** | หมายถึง | ผู้ถือหน่วยทรัสต์ ซึ่งเป็นผู้รับประโยชน์ภายใต้สัญญาก่อตั้งทรัสต์ |
| **ผู้เสนอขายหน่วยทรัสต์** | หมายถึง | ผู้จัดการกองทรัสต์ |
| **ผู้สอบบัญชี** | หมายถึง | ผู้สอบบัญชีของกองทรัสต์ ซึ่งเป็นผู้สอบบัญชีที่อยู่ในบัญชีรายชื่อที่ได้รับความเห็นชอบจากสำนักงาน ก.ล.ต. ตามประกาศสำนักงาน ก.ล.ต. ว่าด้วยการให้ความเห็นชอบผู้สอบบัญชีในตลาดทุน และที่ได้มีการแก้ไขเพิ่มเติม |
| **พ.ร.บ. ทรัสต์ฯ** | หมายถึง | พระราชบัญญัติทรัสต์เพื่อธุรกรรมในตลาดทุน พ.ศ. 2550 และที่ได้มีการแก้ไขเพิ่มเติม |
| **พ.ร.บ. หลักทรัพย์ฯ** | หมายถึง | พระราชบัญญัติหลักทรัพย์และตลาดหลักทรัพย์ พ.ศ. 2535  และที่ได้มีการแก้ไขเพิ่มเติม |
| **พ.ร.บ. อาคารชุด** | หมายถึง | พระราชบัญญัติอาคารชุด พ.ศ. 2522 และที่ได้มีการแก้ไขเพิ่มเติม |
| **มูลค่าทรัพย์สินรวม (Total Asset Value, TAV)** | หมายถึง | มูลค่าทรัพย์สินรวมของกองทรัสต์ |
| **มูลค่าทรัพย์สินสุทธิ (Net Asset Value, NAV)** | หมายถึง | มูลค่าทรัพย์สินรวมหักด้วยหนี้สิน ซึ่งคำนวณตามวิธีที่กำหนดไว้ในสัญญาก่อตั้งทรัสต์ และ/หรือ กฎเกณฑ์ที่กำหนด |
| **รายงานประเมินมูลค่า** | หมายถึง | รายงานการประเมินมูลค่าทรัพย์สินที่กองทรัสต์จะลงทุน  ซึ่งจัดทำขึ้นตามหลักเกณฑ์ในประกาศที่ ทจ. 49/2555 |
| **รอบปีบัญชี** | หมายถึง | ระยะเวลาตั้งแต่วันที่ 1 มกราคม ถึง วันที่ 31 ธันวาคม |
| **วันทำการ** | หมายถึง | วันที่ผู้จัดการกองทรัสต์เปิดทำการ (ซึ่งไม่ใช่วันเสาร์ วันอาทิตย์ หรือวันที่สำนักงาน ก.ล.ต. ประกาศให้เป็นวันหยุด) |
| **วันโอนทรัพย์สินและภาระ** | หมายถึง | วันโอนทรัพย์สินและภาระของกองทุนรวมให้แก่กองทรัสต์ ซึ่งคาดว่าจะเกิดขึ้นภายในไตรมาส 4 ในปี 2567 แต่อาจมีการปรับเปลี่ยนเป็นระยะเวลาอื่นใดภายหลังตามความเหมาะสมขึ้นอยู่กับเงื่อนไขและปัจจัยต่าง ๆ ที่เกี่ยวข้องเพื่อให้เป็นไปตามหลักเกณฑ์ของประกาศ และ/หรือ กฎหมายที่เกี่ยวข้อง รวมถึงกฎหมายที่เกี่ยวข้องกับสิทธิประโยชน์ทางภาษีและค่าธรรมเนียมจากการแปลงสภาพ ซึ่งสามารถดำเนินการได้ตั้งแต่วันที่กฎหมายที่เกี่ยวข้องกับสิทธิประโยชน์ทางภาษีและค่าธรรมเนียมจากการแปลงสภาพมีผลใช้บังคับจนถึงวันที่ 31 ธันวาคม 2567 (หรือระยะเวลาอื่นใดที่กฎหมายที่เกี่ยวข้องกับสิทธิประโยชน์ทางภาษีและค่าธรรมเนียมจากการแปลงสภาพจะได้กำหนดให้สิทธิประโยชน์หรือขยายระยะเวลาออกไป)[[1]](#footnote-2) |
| **สัญญาก่อตั้งทรัสต์** | หมายถึง | สัญญาก่อตั้งทรัสต์ ระหว่างผู้ก่อตั้งทรัสต์กับทรัสตี |
| **สัญญาแต่งตั้งผู้จัดการกองทรัสต์** | หมายถึง | สัญญาแต่งตั้งผู้จัดการกองทรัสต์ ระหว่างทรัสตีและผู้จัดการกองทรัสต์ |
| **สัญญาแต่งตั้งผู้บริหารอสังหาริมทรัพย์ของกองทุนรวม** | หมายถึง | สัญญาแต่งตั้งผู้บริหารอสังหาริมทรัพย์ ระหว่าง กองทุนรวม และ บริษัท ชาญอิสสระ ดีเวล็อปเมนท์ จำกัด (มหาชน) ฉบับลงวันที่ 29 สิงหาคม 2561 |
| **สิทธิประโยชน์ทางภาษีและค่าธรรมเนียมจากการแปลงสภาพ** | หมายถึง | สิทธิประโยชน์ทางภาษีและค่าธรรมเนียมในการแปลงสภาพซึ่งจะทำให้ผู้ถือหน่วยลงทุนของกองทุนรวม BKKCP ได้รับการได้รับยกเว้นภาษีเงินได้ และกองทุนรวมอสังหาริมทรัพย์จะได้รับสิทธิประโยชน์ทางภาษีในการได้รับยกเว้นภาษีมูลค่าเพิ่ม ภาษีธุรกิจเฉพาะ และอากรแสตมป์ อันเนื่องมาจากการแปลงสภาพกองทุนรวมอสังหาริมทรัพย์เป็นทรัสต์เพื่อการลงทุนในอสังหาริมทรัพย์ รวมทั้งสิทธิประโยชน์เกี่ยวกับค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์อันเนื่องมาจากการแปลงสภาพกองทุนรวมอสังหาริมทรัพย์เป็นทรัสต์เพื่อการลงทุนในอสังหาริมทรัพย์ ตามพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 763) พ.ศ. 2566 และกฏกระทรวงกำหนดค่าธรรมเนียมการจดทะเบียนสิทธิและนิติกรรมเกี่ยวกับอาคารชุด สำหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. 2567) |
| **สำนักงาน ก.ล.ต.** | หมายถึง | สำนักงานคณะกรรมการกำกับหลักทรัพย์และตลาดหลักทรัพย์ |
| **หน่วยทรัสต์** | หมายถึง | ใบทรัสต์ที่แสดงสิทธิของผู้ถือในฐานะผู้รับประโยชน์ในกองทรัสต์ |
| **CID** | หมายถึง | บริษัท ชาญอิสสระ ดีเวล็อปเมนท์ จำกัด (มหาชน) |
| **CIV** | หมายถึง | บริษัท ชาญอิสสระ วิภาพล จำกัด |
| **Swap Ratio** หรือ **อัตราการสับเปลี่ยนหน่วยลงทุน กับหน่วยทรัสต์** | หมายถึง | อัตราการสับเปลี่ยนหน่วยลงทุนกับหน่วยทรัสต์ (Swap Ratio)  ที่อัตรา 1 หน่วยลงทุนของกองทุนรวม BKKCP ต่อ 1 หน่วยทรัสต์ของกองทรัสต์ ISSARA |
| **TSD** | หมายถึง | บริษัท ศูนย์รับฝากหลักทรัพย์ (ประเทศไทย) จำกัด |

1. ณ วันที่ 3 ตุลาคม 2567 ยังไม่มีการประกาศบังคับใช้กฎหมายที่เป็นการกำหนดให้สิทธิประโยชน์หรือขยายระยะเวลาเกี่ยวกับสิทธิประโยชน์ทางภาษีและค่าธรรมเนียมจากการแปลงสภาพ สำหรับระยะเวลาภายหลังวันที่ 31 ธันวาคม 2567 [↑](#footnote-ref-2)